**מדוע נבחר משה?**

**שמות פרק ב', פס' 21-11 + שמות ג' פס' 1.**

חוקרות וחוקרים יקרים!

אנא קראו את דברי הפרשנים והחוקרים והגדירו מדוע נבחר משה בעיני כל אחד מהם:

1. **חז"ל במדרש האגדה "שמות רבה", ב', 3:**

אמרו רבותינו: כשהיה משה רבינו עליו השלום רועה צאנו של יתרו במדבר, ברח ממנו גדי ו(משה) רץ אחריו, עד שהגיע למחסה... (שם) נזדמנה לו בריכה של מים ועמד הגדי לשתות... שהגיע משה אצלו, אמר לו: "אני לא הייתי יודע שרץ היית מפני צמא, ועייף אתה", הרכיבו על כתפיו והיה מהלך (אל ביתו).   
אמר הקדוש ברוך הוא: יש לך רחמים לנהוג צאנו של בשר ודם, כך, בחייך! אתה תרעה צאני ישראל".

**איזו תכונה של משה מודגשת בקטע כתכונה הראויה למנהיג? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**האם האירוע מתואר בתנ"ך או לא?** לא / כן

1. **פרשן המקרא משה דוד קאסוטו:**

"באותו מעשה הראה משה את תכונות רוחו, רוח של איש רודף צדק וממהר להושיע עשוקים מידי עושקיהם, רוח של שאיפה לחרות ושל גבורה להתקומם נגד עריצים. איש אשר בו רוח זו יהיה ראוי להיעשות שליחו של מקום (כינוי לה') להושיע את ישראל משעבוד מצרים ולהכות את עושקיהם מכות".

(קאסוטו, פירוש על ספר שמות. מאגנס, 1965, עמ' 12)

**אילו תכונות של משה מודגשות בקטע כתכונות ראויות למנהיג? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **הרב משה כלפון :**(רב קהילת יהודי תוניס, 1874-1950)

" וממעשיו של משה ילמד כל אדם בעל אישיות מוסרית וכשיראה אנשים אחרים נתונים במצוקה ויש ביכולתו לעזור להם ולהצילם מידי אלו המציקים להם - עליו לעשות כל מאמץ שאפשר לדרוש להָגֵן עליהם....כי ה' שונא כל מי שעושה מעשי עָוֶול.

ועוד יש ללמוד ממשה שגם כאשר לאדם חיים שלווים ועושר וכבוד סביבו, והוא בעל השפעה, אל יאמר לעצמו "לי טוב ולא איכפת לי מהזולת!". וכן אל יחשוב בליבו: "אולי על ידי זה שאני מתערב לטובת מישהו אפָּגע, וכתוצאה מזה אני עלול להפסיד כסף או להיפגע בגופי או שאאבד את השפעתי וקשרַיי עם השלטונות." - דברים כאלו חושב רק אדם בעל נפש לא טהורה".

**אילו תכונות של משה מודגשות בקטע כתכונות ראויות למנהיג? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**